open-index/open-wikipedia-markdown huggingface dataset:
Fylkesvei 6550

**Fylkesvei 6550 (Fv6550)** går mellom Rød og Kotsøy i Midtre Gauldal.

Før Trøndelag fylke ble opprettet 1. januar 2018 hadde veien betegnelsen Fylkesvei 601 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Dupont Circle

**Dupont Circle**, som egentlig er en rundkjøring i det nordvestre Washington, har blitt navnet på en av bydelene i USAs hovedstad Washington D.C.. Store trafikkårer som Massachusetts Avenue, Connecticut Avenue og New Hampshire Avenue skjærer gjennom bydelen. 

Rundkjøringen het opprinnelig Pacific Circle, og ble anlagt i 1871. I 1882 ble det besluttet oppsatt en statue (senere flyttet derfra) av admiral Samuel Francis du Pont fra den amerikanske borgerkrig der. 

Henry Bacon og Daniel Chester French har utført fontenen fra 1920 som står der nå.

Området ble et fasjonabelt boligområde etter borgerkrigen. 

## Bøker om Dupont Circle

* *Dupont Circle: A Novel* (Houghton Mifflin, 2001), av Paul Kafka-Gibbons
* *Dupont Circle* (Images of America Series) (Arcadia Publishing, 2000), av Paul Williams
* *Dupont Circle, Washington, D.C.* (U.S. Department of Interior, Division of History, Office of Archeology and Historic Preservation, 1967), av George J. Olszewski

## Eksterne lenker
* 
* Historic Dupont Circle Main Streets
* Dupont Circle Advisory Neighborhood Commission 
* Dupont Circle Citizens Association
* Dupont Circle Conservancy
* Dupont-Kalorama Museums Consortium
* L. Ron Hubbard and Scientology Museum in Dupont Circle
* The National Church of Scientology, Dupont Circle
* Art Galleries of Dupont Circle
* NPS Dupont Circle Historical District 
* Dupont Circle at Cultural Tourism D.C.
* Dupont Circle Metro station
Chevy Chase (Washington D.C.)

:*For skuespilleren med sammen navn, se [[Chevy Chase]]*

**Chevy Chase** er en stor og velstående bydel i den nordvestre ytterkanten av USAs hovedstad Washington D.C.. Den grenser til forstaden med samme navn i Maryland, Chevy Chase, som også er et velstående område med gjennomgående større bolighus enn i Chevy Chase i Washington D.C.

Chevy Chase ble utbygd tidlig på 1900-tallet. 

## Referanser
Dalsfjorden (Sunnfjord)

:*For andre fjorder med samme navn, se [[Dalsfjorden]].*

**Dalsfjorden** er en fjord i Askvoll, Fjaler og Sunnfjord kommune, i Vestland fylke. Den er en fortsettelse av Vilnesfjorden, og begynner mellom Sandvika og Åsnes, hvor fjorden snur mot nord og deretter østover igjen. Vilnesfjorden og Dalsfjorden er til sammen 43&nbsp;kilometer lang. Den innerste delen av fjorden er svært smal, under en kilometer bred.

På nordsida av den ytre delen av fjorden ligger bygda Holmedal. Noe lengre øst går Flekkefjorden sørover til bygda Flekke. Videre østover i fjorden ligger øya Dalsøyna og tettstedet Dale, kommunesenteret i Fjaler som fjorden er oppkalt etter. 

Videre østover danner fjorden kommunegrensa mellom Fjaler og Sunnfjord. To kilometer før fjordbotnen, på nordsida av fjorden, ligger bygda Bygstad. I fjordbotnen ved Osen munner elva Gaula ut. 

Fylkesvei 607 går på nordsida av fjorden fra Holmedal østover til Dale, over Dalsfjordbrua, som etter tiår med disputter, ble bygget . Herfra går fylkesvei 57 videre innover fjorden på sørsida. Fv5678 går langs deler av nordsida av fjorden til Laukeland. 

## Referanser




## Eksterne lenker
*
Reksta

**Reksta** er ei øy i kommunen Flora. Øya har forbindelese med båt til Florø.  

Rognaldsvåg er hovedstedet på øya med kai som rutebåten legger til. Øya har i si  tid hatt stor aktivitet spesielt i 1950-årene da sildefisket var på sitt beste. Øya har egen butikk, fotballbinge og overnattingstedet Klokargarden hvor man kan få servert mat og div. 

Øyens samlingsted er grendahuset (som var tidligere barnehage og barneskole) bygglag (sted hvor man bestemmer hva som skal gis midler til av kultur og div.).

## Referanser
Walls of Jericho

***Walls of Jericho*** er debutalbumet til det tyske speed/power metal-bandet Helloween. Albumet ble gitt ut 18. november 1985 på LP via Noise Records.

Det er Helloween sitt eneste album der Kai Hansen er hovedvokalist, fram til albumet ''Helloween'' (2021), selv om han fortsetter som gitarist på de to *Keeper of the Seven Keys*-albumene. Videre følger Michael Weikath på gitar, Markus Grosskopf på bassgitar og Ingo Schwichtenberg på trommer. På albumet gjester Grave Digger-vokalist Chris Boltendahl som støttevokalist på spor 3, mens James Hardway gjester med digital synthesizer (Emulator II).

Tittelsporet er i stor grad basert på melodien til barnesangen «London Bridge Is Falling Down», selv om bandets bruk av den stammer fra temaet «Happy Happy Halloween» fra filmen ''Halloween III: Season of the Witch''. Spor 6 er en nyinnspilt-versjon fra demoen «Death Metal Demo» (1984) som ble med på split-albumet *[[Death Metal (album)|Death Metal]]* (1984).

I 1987 ble *Walls of Jericho* utgitt på CD. Ettersom CD-en hadde økt kapasitet ble det lagt til spor fra EP-en *[[Helloween (EP)|Helloween]]* (1985), mini-LP av *Walls of Jericho* og singellåten «Judas». Disse er nå utgitt som samleplate. På slutten av 80-tallet var det flere kassettkopier av *Walls of Jericho*, der side én ved et uhell inneholdte musikken fra det sveitsiske heavy metal-bandet Celtic Frost sitt album ''To Mega Therion'', som ble utgitt måneden før utgivelsen av *Walls of Jericho*. Dette forvirret mange førstegangslyttere av Helloween.

## Sporliste

### Original LP-utgave <small>(1985)</small>

#### Side én
Spor 1 komponert av Michael Weikath og arrangert av Kai Hansen.

#### Side to

### CD-utgave <small>(1987)</small>
Spor 1–5 er hentet fra EP-en *[[Helloween (EP)|Helloween]]* (1985), spor 6–13 er fra debutalbumet ***Walls of Jericho*** (1985), og spor 14 er hentet fra singelen «Judas» (1986).

### Japansk CD-utgave m/bonuslåt <small>(1989)</small>

### Remastret og utvidet utgave <small>(2006)</small>
Disk én er samme som ovenfor (CD-utgave).

#### Disk to

## Personell

### Band <small>([[Helloween]])</small>

### Gjester

### Produksjon

## Referanser


## Eksterne lenker
*
Mariehamn

**Mariehamn** (finsk: *Maarianhamina*) er Ålands hovedstad. Mariehamn ligger på den største øya Fasta Åland, og er Ålands eneste by. Den er også en økonomisk region i Finland. Kommunen er enspråklig svensk. Mariehamn hadde .

Mariehamn ble grunnlagt 21. februar 1861, den gang Åland og resten av Finland var en del av Russland. Byen er oppkalt etter hustruen til tsar Aleksander II av Russland, Maria Aleksandrovna. Her ligger Ålands museum, som hovedsakelig viser de ålandske øyenes utvikling og historie.

Fra Västerhamn går det daglige ferger til Kapellskär, Stockholm, Åbo og Helsingfors.

## Befolkningsutvikling

## Vennskapsbyer
*  Visby (Sverige)
*  Kópavogur (Island)
*  Kragerø (Norge)
*  Kuressaare (Estland)
*  Lomonosov (Russland)
*  Slagelse (Danmark)
*  Tórshavn (Færøyene)
*  Valkeakoski (Finland)

## Se også
* Liste over bydeler i Mariehamn

## Referanser


## Eksterne lenker
* 
* ''Uppslagsverket Finland'', Mariehamn
Angel (andre betydninger)

**Angel** kan sikte til:

## Skjerm og scene
* Angel (Buffy), en rolle i TV-serien *Buffy, vampyrenes skrekk*
* Angel (TV-serie), en spinnoff-serie fra Buffy, med Angel i hovedrollen
* *Angel*, en Broadwaymusikal basert på Thomas Wolfes roman *Look Homeward, Angel*

## Musikk
;Artister
* Angel (band), et rockeband fra 1970-tallets New York
* Angel, musiker i det norske bandet The Kovenant
;Låter
* Angel (Elvis Presley), en sang fra filmen *Follow That Dream* (1962)
* «Angel», en låt fra Jimi Hendrix’ album *[[The Cry of Love]]*
* «Angel», en sang fra Aretha Franklins album *Hey Now Hey (The Other Side of the Sky)*
* «Angel», en sang fra Madonnas album *Like A Virgin*
* «Angel», en låt fra Aerosmiths album *Permanent Vacation* 
* «Angel», en låt fra Eurythmics’ album *We Too Are One*
* «Angel», en låt fra Judas Priests album *[[Angel of Retribution]]*
* «The Angel», en låt fra Bruce Springsteens album *[[Greetings from Asbury Park, N.J.]]*
;Plateselskaper
* Angel Records

## Steder
* The Angel, et område nord i London
* Angel undergrunnsstasjon i London

## Annet
* Angel (navn), et vanlig mannsnavn i Spania
* Angel, en gullmynt først brukt i Frankrike i 1340 
* Fiskekrok
Navy Yard (Washington D.C.)

**Navy Yard**, også kjent som **Near Southeast**, er en bydel langs elven Anacostia i USAs hovedstad Washington D.C.. Den var i lang tid t indistriområdet, men har gjennomgått en utvikling siden 1990-årene slik at bydelen er blitt mer blandet. Omkring halvparten av området dekkes av flåteverftet Washington Navy Yard, men det er også regjeringsbygninger her. Et stort idrettsanlegg for baseball er under bygging. Resten av området er en blanding av forretningsbygg og boliger.
Malayisk

**Malayisk** (*Bahasa Melayu* eller *Bahasa Malaysia*) er et malayo-polynesisk språk. Det er offisielt språk i Malaysia, Brunei og Singapore. Malayisk er meget likt indonesisk, lokalt kjent som *Bahasa Indonesia*, det offisielle språket i Indonesia. Den offisielle standarden for malayisk, som Indonesia, Malaysia og Brunei har blitt enige om, er den variant som tales på Riau-øyene rett syd for Singapore, som lenge har vært ansett som det malayiske språks arnested.

## Utbredelse
Malayisk brukes som morsmål av malayene i Malaysia, søndre deler av Thailand, Filippinene, Singapore, sentrale østre Sumatra, Riau-øyene og deler av Borneos kyst. Det er offisielt språk i Malaysia, Brunei og Singapore. Det anvendes også som arbeidsspråk i Øst-Timor.

I Malaysia anvendes det også som lingua franca for andre folkegrupper, blant dem kinesere og indere. 

Som morsmål og andrespråk tales malayisk av 200-300 millioner mennesker.

## Skrift
Malayisk skrives vanligvis med latinsk alfabet, men en modifisert variant av arabisk alfabet, kalt jawi, finnes også.

## Grammatikk
Malayisk er et agglutinerende språk, og nye ord kan formes på tre måter:

*Nye ord kan bli skapt ved å legge affikser til et rotord
*Man kan lage sammensatte ord
*Man kan skape nye ord ved reduplikasjon, det vil si repetere ord eller deler av det

Flertall uttrykkes ofte ved hjelp av reduplikasjon, men kun i de tilfeller at det ikke allerede kommer fram av konteksten.

Ordstillinga er: subjekt – verb – objekt. 
Adjektiv, demonstrativ og eiendomspronomen følger det substantivet de beskriver.

*Dewan Bahasa dan Pustaka* («Instituttet for språk og litteratur») er i dag ansvarlig for å koordinere bruken av malayisk språk i Malaysia og Brunei.

## Se også
*Indonesisk

## Eksterne lenker
* 
* Malay - *UCLA Language Materials Project*, University of California Los Angeles (UCLA).
Liv (andre betydninger)

**[[Liv]]** er fenomenet som skiller bakterier, dyr og andre organismer fra døde organismer.

**Liv** kan også henvise til:
* Liv (navn), et skandinavisk kvinnenavn
* Liv (mark), ei mark i Ringerike kommune
* ''Liv'' (1934), en norsk dramafilm fra 1934
* ''Liv'' (1967), en norsk dramafilm fra 1967
* ''Liv'' (TV-film), norsk tv-film fra 1994 av NRK Fjernsynsteatret.
* ''Liv'' (TV-serie), norsk dramaserie med handling lagt til Universitetssykehuset i Tromsø.
* Midje
* Snøreliv
Show No Mercy

***Show No Mercy*** er Slayer sitt debutalbum fra 1983.

## Sporliste
#«Evil Has No Boundaries» (3:10)
#«The Antichrist» (2:50)
#«Die By the Sword» (3:36)
#«Fight Till Death» (3:39)
#«Metalstorm (Face the Slayer)» (4:07)
#«Aggressive Perfector» (3:30)
#«Black Magic» (4:18)
#«Tormentor» (3:30)
#«Final Command» (2:32)
#«Crionics» (3:44)
#«Show No Mercy» (3:07)

I tillegg til den originale låtlisten
*inneholder også reutgivelsen fra 1987 «Haunting the Chapel», «Captor of Sin» og «Chemical Warfare»
*inneholder også reutgivelsen fra 1994 «Aggressive Perfector» og «Chemical Warfare».
*inneholder også noen gamle vinylplater «Aggressive Perfector».

## Personell
* Tom Araya – Vokalist og bassist
* Kerry King – Gitarist
* Jeff Hanneman – Gitarist
* Dave Lombardo – Trommeslager

## Eksterne lenker
*
Live Undead

***Live Undead*** er Slayer sitt første konsertalbum. Albumet ble gitt ut i 1984 og inneholder opptak fra en konsert i New York under en nordamerikansk turné i 1984.

## Sporliste
#«Black Magic» (4:06)
#«Die by the Sword» (3:52)
#«Captor of Sin» (3:34)
#«The Antichrist» (3:15)
#«Evil Has No Boundaries» (2:59)
#«Show No Mercy» (3:05)
#«Aggressive Perfector» (2:27)
I tillegg til den originale låtlisten...
*inneholder en reutgivelse hele *[[Haunting the Chapel]]* (1984) EPen.
*inneholder en reutgivelse bonussangen «Chemical Warfare».

## Personell
* Tom Araya – Vokalist og bassist
* Kerry King – Gitarist
* Jeff Hanneman – Gitarist
* Dave Lombardo – Trommeslager

## Eksterne lenker
*
Furlotunnelen

**Furlotunnelen** er en tunnel på riksvei 7 i Eidfjord kommune i Hardanger. Tunnelen er bygget som et rasoverbygg over riksveien. Tunnelen var opprinnelig 35 m lang, men ble i 2006/2007 revet og erstattet av en 115 m lang tunnel.

## Se også

*Fossånatunnelen
*Kyskredotunnelen

## Referanser
Razorlight (album)

***Razorlight*** er det selvtitulerte andrealbumet til det britiske indie rock bandet Razorlight. Det ble sluppet den 17. juli 2006 i England og debuterte på 1.-plass på den britiske albumlista en uke etter. 

## Sporliste
# «In the Morning» (3:40)
# «Who Needs Love?» (3:30)
# «Hold On» (3:24)
# «America» (4:07)
# «Before I Fall to Pieces» (3:21)
# «I Can't Stop This Feeling I've Got» (3:26)
# «Pop Song 2006» (2:41)
# «Kirby's House» (4:13)
# «Back to the Start» (3:12)
# «Los Angeles Waltz» (4:40)
# «Keep the Right Profile» (3:28) (bonusspor fra iTunes Store)

## Eksterne lenker
*
Peder Valentin Rosenkilde

**Peder Valentin Rosenkilde** (1772–1836) var en norsk kjøpmann, reder, konsul, stadshauptmann, politiker og utsending til Riksforsamlingen på Eidsvoll i 1814.

## Liv og virke
Rosenkilde fikk sin utdannelse i Hamburg. Han overtok handelshuset Rosenkilde etter faren, Børge Rosenkilde. Han var stadskaptein og senere sjef for borgervæpningen i Stavanger, etter Gabriel Schanche Kielland.

I 1812 rev han familiens gamle kjøpmannsgård i Nedre Strandgate for å bygge nytt. Da dagens Rosenkildehus sto ferdig et drøyt år senere, ble det taksert høyere enn selveste Domkirken i Stavanger. Det var datidens største privathus i byen.

Da han reiste til Eidsvoll i 1814 hadde han holdt store deler av Stavangers arbeidsløse befolkning sysselsatt med sin husbygging, noe som igjen medførte både lønningsposer og mat på bordet til de mange Stavanger-beboerne som slet i de økonomisk harde tidene som rådet under Napoleonskrigsårene. I 1815 ble han utnevnt til russisk konsul.

Rosenkilde hadde i første omgang satset på handel med korn og salt, men etter hvert kom hans hovedinteresse til å dreie seg om skipsfart, og han anskaffet en rekke fartøy. Han hadde også skipsverft i Østre Havn.

### Riksforsamlingen
Rosenkilde møtte på Riksforsamlingen på Eidsvoll i 1814 som utsending fra Stavanger by. Han var medlem av Selvstendighetspartiet og er blitt kalt en «bråkende selvstendighetsmann». Han ble innvalgt i Finanskomitéen som skulle vurdere statsfinansene. Sammen med Niels Aall og Wilhelm Frimann Koren Christie var han medlem av deputasjonen som Riksforsamlingen sendte til England for å tale Norges sak.

Han møtte også på Stortinget i 1821 og 1822 og var da medlem av flere komitéer.

I Stavanger var han den første som fikk startet med markering av 17. mai, der han på egen regning fikk skutt salutt på Skansen.

Han ble senere utnevnt til ridder av Dannebrogordenen for sin innsats for fedrelandet.

## Referanser


## Kilder
* Ola Aurenes: *Rogalendingar og ætter*
* Rosenkilde fra Eidsvoll 1814
* Jørn Holme (red.): *De kom fra alle kanter - Eidsvollsmennene og deres hus, *Cappelen Damm 2014, s. 365 flg.
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
*
Paul Bostaph

**Paul Steven Bostaph** (født 6. mars 1964 i San Francisco, California) er en amerikansk musiker.

Bostaph tok over som trommeslager i thrash metal-bandet Slayer da Dave Lombardo sluttet i 1992. Bostaph forlot gamlebandet, Forbidden, for å bli med i Slayer. I 1996 forlot han så Slayer for å fokusere på side-prosjektet Truth About Seafood, som han hadde startet mens han spilte i Forbidden. I 1997 returnerte han til Slayer, men forlot bandet igjen i 2001. Dave Lombardo kom så tilbake som trommeslager i Slayer. I 2005 ble Bostaph medlem av thrash metal-bandet Exodus, men forlot siden bandet i 2007 da originaltrommeslageren Tom Hunting ønsket å returnere til bandet. Paul Bostaph er for øyeblikket på utkikk etter et nytt band.

Paul Bostaph har turnerte også med Testament på deres gjenforenings-turné i 2006, men er ingen fast medlem av bandet.

I 2013 kom Bostaph tilbake til Slayer og i 2015 spilte han i albumet Repentless.

## Diskografi
### Med Slayer

### Med Exodus

## Referanser


## Eksterne lenker
* 
* 
*
Fylkesvei 6488

**Fylkesvei 6488 (Fv6488)** går mellom Fannrem og Sundli i Orkland.

Før Trøndelag fylke ble opprettet 1. januar 2018 var veien del av fylkesvei 470 (Sør-Trøndelag) sammen med fylkesvei 6623.

## Kommuner og knutepunkter

## Eksterne lenker
* Vegvesenets vegkart 
* 
*
Vinnings hensikt

**Vinnings hensikt** er en kvalifisert skyldgrad, som er et vilkår for domfellelse ved de fleste formuesforbrytelser, i tillegg til forsett. Viktige eksempler på slike forbrytelser er tyveri, underslag, ran og bedrageri.

Nærmere bestemt betyr vinnings hensikt at man ved utøvelse av den straffbare handlingen har til hensikt å skaffe seg selv eller andre en uberettiget vinning. I de aller fleste tilfeller vil dette være tilfelle der det foreligger en formuesforbrytelse. Unntaksvis vil imidlertid gjerningspersonen kunne ha andre hensikter, for eksempel å påføre fornærmede ubehageligheter. Har gjerningspersonen flere motiver for handlingen er det imidlertid nok at et av dem er å skaffe seg en vinning. Som utgangspunkt kreves det dessuten at det må være snakk om en **økonomisk** vinning. Stjeler noen en bunke gamle brev som kun har affeksjonsverdi for eieren vil dette som hovedregel ikke kunne straffes som tyveri. Unntak gjelder der gjerningspersonen har hatt til hensikt å selge brevene, fordi det foreligger et marked for å selge disse. Ellers vil mildere straffebud komme til anvendelse (f.eks. § 392 om besittelseskrenkelse). Det er ikke noe krav at det foreligger noen varig vinning. Drikker man en flaske brus i butikken uten å betale vil dette være nok.

At det er en «hensikt» som kreves innebærer at vinningen må være målet med handlingen, og ikke bare en nødvendig konsekvens. I praksis vil dette kravet kunne få betydning der det foreligger selvforskyldt rus. I slike tilfeller vil man *fingere* forsett hos gjerningspersonen, dersom det må legges til grunn at han ville forstått konsekvensene av det han gjorde dersom han var edru. Hensikt vil derimot ikke kunne fingeres. Dette innebærer at dersom man har medvirket f.eks. til tyveri i beruset tilstand, vil man ikke kunne straffes dersom man ikke forsto hva man var med på.
Hell Awaits

***Hell Awaits*** er Slayers andre studioalbum, gitt ut i august 1985.

## Sporliste
#«Hell Awaits» (6:12)
#«Kill Again» (4:52)
#«At Dawn They Sleep» (6:16)
#«Praise of Death» (6:17)
#«Necrophiliac» (3:43)
#«Crypts of Eternity» (6:37)
#«Hardening of the Arteries» (3:57)

## Personell
* Tom Araya – Vokalist og bassist
* Kerry King – Gitarist
* Jeff Hanneman – Gitarist
* Dave Lombardo – Trommeslager

## Eksterne lenker
*
Baden-Württembergs flagg

**Baden-Württembergs flagg** er delt i svart over gult. Flaggfargene er avledet fra Baden-Württembergs våpen, tre svarte løver på gul bakgrunn, og går tilbake til fargene for hertugdømmet Schwaben fra 1100-tallet.

Statsflagget har delstatens våpen i midten og forekommer i to varianter: Med delastetens store våpen og med det mindre våpenet. Forskjellen ligger i kronen over våpenskjoldet. I det store delstatsvåpenet består denne av en bue mindre skjold for de historiske områder som til sammen utgjør delstaten.

Baden-Württembergs flagg ble innført i delstatsforfatningen som ble vedtatt i 1953.

## Litteratur
* P. Schön (red.): *Baden-württembergische Befindlichkeiten. Das Land und seine Symbolik. Begleitbuch zur Ausstellung des Hauptstaatsarchivs*, 2002
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995
Timon og Pumbaa (TV-serie)

***Timon og Pumbaa*** er en amerikansk animert eventyr- og komiserie for barn som gikk på Disney Channel fra 1995 til 1998. Seriens hovedfigurer er surikaten Timon og vortesvinet Pumbaa, som var bifigurer i Disney-langfilmen *[[Løvenes konge]]* og dens etterfølgere. Animasjonsserien *Timon og Pumbaa* introduserer også nye figurer, deriblant surikaten Fred og mennesket Quint. Serien ble produsert av The Walt Disney Company.

I alt ble 85 episoder laget. De fleste er på omkring tjue minutter, og består av flere korte deler.

## Norske stemmer
* Timon: Aksel Hennie
* Pumbaa: Harald Mæle
* Rafiki: Morten Røhrt
* Shenzi: Mari Maurstad
* Bonzai: Magnus Nielsen
* Zazu: Anders Hatlo
* Herr Buttons: Kim Fangen
* Lara: Unn Vibeke Hol
* Nefu: Eirik Espolin Johnson

Ellers medvirket Christine Meyer, Even Rognlid, Helge Reiss, Håvard Bakke, Ivar Nørve. Kari-Ann Grønsund, Kristoffer Hoenvoll, Lena Meieran, Nicolay Lange-Nielsen, Renate Moen, Robert Morley, Rune Alstedt, Siri Nilsen

Tittelsangen ble fremført av Aksel Hennie og Harald Mæle

## Referanser


## Eksterne lenker
*
Electronic news gathering

**Electronic news gathering** (**ENG**) er en betegnelse i nyhetsindustrien (vanligvis fjernsyn). Begrepet inneholder alt nyhetsstoff som samles inn elektronisk. Det er en samlebetegnelse som spenner mellom fjernsynsfotografer, *[[satellite news gathering]]* og til journalister med satellittelefon.
Go i Norge

**Go i Norge** er et norsk forbund for brettspillet go. Forbundet ble stiftet i 1977.
## Eksterne lenker
* Go i Norge
Arbeidsrett

**Arbeidsrett** regulerer vilkårene i arbeidslivet, altså forholdet mellom arbeidsgiver og arbeidstaker. Disse rettsreglene er nedfelt i arbeidsmiljøloven. 

Tvister som gjelder tariff-avtaler skal reises for Arbeidsretten, som er en egen domstol for fagorganisasjoner. 

Tvister som gjelder individuell arbeidsavtale, skal reises for de alminnelige domstoler.

Frem til 1890 fantes en del lovregler for enkelte arbeidstaker-grupper, blant annet lærere, men ingen samlet regulering innenfor arbeidsretten. Et viktig trekk ved rettsutviklingen var at den lovgivning som kom i de fleste land, først tok sikte på å regulere barnas arbeidsvilkår. Det viktigste stridsspørsmålet mellom partene gjaldt arbeidstiden. 

## Arbeidsmiljøloven
**Arbeidsmiljøloven** (aml) omhandler rettsregler som gjelder mellom partene i arbeidsforhold, altså forholdet mellom arbeidsgiver og arbeidstaker. Arbeidsmiljøloven gjelder for en hver virksomhet som sysselsetter arbeidstaker. En arbeidstaker er en person som utfører arbeid i annens tjeneste, og i dette ligger det et krav at det skal foreligge et tilsettingsforhold. 

## Statsansatteloven
Statsansatteloven gjelder for statens ansatte og utfyller arbeidsmiljøloven for statlig ansatte.

## Arbeidsavtalen
En **arbeidsavtale** skiller seg i utgangspunktet ikke fra andre avtaletyper. Imidlertid er det gitt overordnete regler for hva arbeidsavtalen kan inneholde og om vilkår og fremgangsmåte dersom arbeidsavtalen skal bringes til opphør. Siden loven er en sosial vernelov, gjelder det strenge regler som setter grenser for hva arbeidsgiver kan gjøre, spesielt angående oppsigelse, der små formelle feilgrep kan gjøre at oppsigelsen anses som ugyldig.

## Arbeidsmiljø
Arbeidsmiljøloven tar sikte på å sikre et **arbeidsmiljø** som gir arbeidstakerne full trygghet mot fysiske og psykiske skadevirkninger og med en verneteknisk, yrkeshygienisk og velferdsmessig standard som til enhver tid er i samsvar med den teknologiske og sosiale utvikling i samfunnet. 

## Litteratur
* Arne Fanebust *Innføring i arbeidsrett* Universitetsforlaget 4. utgave 2015 ISBN 9788215024318
* Fougner, Holo, Sundet og Thorkildsen *Arbeidsmiljøloven - Lovkommentar* [1376 sider] Universitetsforlaget (3. utgave 2018) ISBN 9788215028408
* Atle Sønsteli Johansen, Einar Stueland (red.) *Arbeidsmiljøloven - Kommentarer og praksis* Gyldendal 2015 [1248 sider] (2. utgave 2015) ISBN 9788205461154

## Eksterne lenker
* 
* Lovdata lover forvaltet av Arbeidsdepartmentet
* Arbeidsrettsadvokaten – informasjon om arbeidsrett 
* Tidsskriftet Arbeidsrett  i idunn.no (abonnementstjeneste)
South of Heaven

***South of Heaven*** er Slayers fjerde studioalbum. 

Albumet ble utgitt 5. juli 1988. Det inneholder en coverlåt av Judas Priests «Dissident Aggressor» fra albumet *[[Sin After Sin]]* fra 1977.

## Sporliste
#«South of Heaven» (5:00)
#«Silent Scream» (3:02)
#«Live Undead» (3:51)
#«Behind the Crooked Cross» (3:12)
#«Mandatory Suicide» (4:03)
#«Ghosts of War» (3:55)
#«Read Between the Lies» (3:21)
#«Cleanse the Soul» (3:01)
#«Dissident Aggressor» (Judas Priest coverlåt) (2:34)
#«Spill the Blood» (4:48)

## Personell
* Tom Araya – Vokalist og bassist
* Kerry King – Gitarist
* Jeff Hanneman – Gitarist
* Dave Lombardo – Trommeslager

## Eksterne lenker
*
Lombard Street (San Francisco)

**Lombard Street** er en øst-vest-gate i San Francisco i California. Den er blitt kjent for ett kvartal som er svært bratt og som har åtte hårnålssvinger omgitt av busker og blomsterdekorasjoner.

## Eksterne lenker
*
DIO

**DIO** kan vise til:

* Defence Infrastructure Organisation
* Departementenes digitaliseringsorganisasjon
Lindland kraftverk

**Lindland kraftverk**  er et  vannkraftverk ved Lindland nord for Sokndal i Sokndal kommune i Rogaland.

Kraftverket utnytter et fall på 101 meter i Rosslandsåna. Eiavatnet, Heigravatnet og Kverven er reguleringsmagasiner for kraftverket og vannene kan reguleres med hhv 1,5, 6,0 og 3,0 meter.

Vanninntaket er i Rosslandshølen, som reguleres fra 105 til 110 moh. Kraftverket er innsprengt i fjell, det startet produksjonen i 2002. 

Installert effekt er 8,1 MW fra to horisontale francisturbiner på 3,1 og 5,2 MW. Årsproduksjon er 41,7 GWh.

Kraftverket eies av Dalane Energi

## Historie
Nye Lindland kraftverk erstattet de to kraftverkene Øvre og Nedre Lindland, som ble revet. 

**Øvre Lindland** ble tatt i bruk i 1916, med 250 kW generator. Det ble oppgradert i 1949 med aggregat på 1,6 MW, 52 meter fallhøyde. Det var i drift fram til det ble et maskinhavari i 1999.

**Nedre Lindland** ble tatt i bruk i 1919, og i 1953 utvidet til tre aggreagat med 900 kW. Inntaket var ved Øvre Lindland, fallhøyde ca 46 meter.

## Referanser


## Kilder
* 
* NVE vannkraftdatabase
* Dalane Kraft
* TU: To kraftverk blir ett (2002)
* NVE vannkraftdatabase Øvre Lindland
Corey Engen

**Corey** (egentlig **Kåre**) **Engen** (født 30. mars 1916 i Mjøndalen, død 9. mai 2006 i Provo, Utah) var en norskamerikansk skiløper. 

Han var kaptein på det amerikanske skilandslaget under Vinter-OL 1948 i St. Moritz, og fikk plass i National Ski Hall of Fame i 1973. Han var yngst av de tre Engen-brødrene som var pionerer og viktige for å popularisere skisporten i nordvestlige USA, særlig Utah og Idaho. 

Kåre var skihopper og langrennsløper i Norge før han flyttet til USA. Engen-brødrene ble født i Mjøndalen, og Kåre var den yngste av de tre sønnene. Etter at faren døde av spanskesyken i 1918, da Kåre var 2 år, flyttet moren og brødrene til Steinberg. Hans eldre brødre, Alf og Sverre, emigrerte til USA i 1929. De slo seg først ned i Chicago, senere Salt Lake City (1931). I 1933, da Kåre var 17 år, flyttet han og moren over til Utah til de to brødrene.

Corey var en av de første skiinstruktørene i Sun Valley i Idaho, men flyttet senere til McCall i Idaho, der han fungerte både som skiinstruktør og utvikler av flere skianlegg. 

Han vant aldri noen olympisk medalje, men vant 22 gullmedaljer i nasjonale konkurranser.

Etter å ha bodd i McCall i over 50 år flyttet han og konen til Lindon i Utah i 1995, på grunn av konens sviktende helse. Etter hennes død i 2002 flyttet Corey til Provo i Utah. Han døde i Orem i en alder av 90 år, etter bl.a. komplikasjoner med lungene. Han etterlot seg to barn, åtte barnebarn og 15 oldebarn. Han ligger begravet i *Larkin Sunset Gardens Cemetery* i Sandy, Utah. Corey var et aktivt medlem av Jesu Kristi kirke av siste dagers hellige.

## Referanser


## Eksterne lenker
* 
*  Corey Engen: Minneord - The Idaho Statesman.com 11. mai 2006
* Corey Engen: Kort nekrolog i USA Today
* Brundage Mountain Resort – historisk oversikt
* Corey Engen Scrapbooks – University of Utah
* University of Utah sine skiarkiv – Corey Engen 
*  Artikkel på Skiing History.com
Holloway

**Holloway** kan sikte til:

** Steder: **
*Holloway (London), et område i bydelen Islington i London

**Personer:**
*Josh Holloway, amerikansk skuespiller

** Annet:**
*Holloway fengsel, et kvinnefengsel i London
*Holloway Road, ei gate i Holloway, London
Fylkesvei 6308

**Fylkesvei 6308 (Fv6308)** går mellom Yttervåg på Ytre Skjervøya og Grisvågen på Indre Skjervøya i Osen.

Traséer: Grisvågen – Angen molo (2,1&nbsp;km), Angen molo – Yttervåg (0,7&nbsp;km)

Før Trøndelag fylke ble opprettet 1. januar 2018 hadde veien betegnelsen Fylkesvei 8 (Sør-Trøndelag).

## Kommuner og knutepunkter

*Skjervøy bygdebåtskai
*Yttervågen

----Forbindelse via kommunal vei Angen molo (0,2&nbsp;km)
----

*Gabrielsvika
*Indre Skjervøya
*Endepunkt Grisvågen

## Eksterne lenker
* Vegvesenets vegkart 
* 
* AtB rutetabeller
James Lomenzo

**James «JL» LoMenzo** (født 13. januar 1959 i Brooklyn, New York) er en amerikansk musiker og grafiker.

Lomenzo spilte bassgitar for White Lion fra 1984 til 1991, og senere med Zakk Wyldes side-prosjekter Lynyrd Skinhead og Pride & Glory, i tillegg til Black Label Society fra 2004–2005. Lomenzo har også spilt med Ozzy Osbourne og David Lee Roth og turnert med Slash's Snakepit.

James Lomenzo er med i bandet Hideous Sun Demons. Fra 10. februar 2006 til 8. februar 2010 har han også vært bassist i det amerikanske thrash metal-bandet Megadeth.

## Eksterne lenker
* 
* 
*
Nigger: The Strange Career of a Troublesome Word

***Nigger: The Strange Career of a Troublesome Word*** er en bok skrevet av Randall Kennedy om historien og sosiologien til ordet *[[nigger]]*. Den ble utgitt i 2002.

## Referanser
Fylkesvei 5 (Sør-Trøndelag)

**Fylkesvei 5 i Sør-Trøndelag** gikk mellom Sætervika og Drageid i Osen. Veien var 8,1&nbsp;km lang.

Da Trøndelag fylke ble opprettet 1. januar 2018 ble veien del av fylkesvei 6304.

## Kommuner og knutepunkter

*Endepunkt Sætervika
*Endepunkt Drageid →  (Nord-Trøndelag) til Hårstad i Flatanger → 

## Eksterne lenker
* Vegvesenets vegkart 
* Vegliste Sør-Trøndelag
Sambo

**Sambo** kan referere til en eller flere ting:
*Sambo (botanikk)
*Sambo (kampsport)
*Samboerskap
*Sambo, hovedpersonen i barneboken *[[Vesle svarte Sambo]]* fra 1899 
*Sambo's, restaurantkjede 
*TG Sambo, koreanske datamaskinfabrikant
*Sambomaster, japansk rockeband
*Sambo, ecuadoriansk navn for *[[cucurbita ficifolia]]*, en kalebass
*Sambo, et romanisert begrep på de tre forfedre-skattene innen kinesisk kultur
*Sambo, irsk og australsk slanguttrykk for sandwich
*Sambo (Angola), en kommune i Tchicala Tcholohanga i Huambo provins i Angola

## Se også
*Sambu (flere betydninger)
*Swayambhu, selvinkarnasjon i hinduisme
*Svayambhuva Manu, det første menneske på jord innen hinduistisk mytologi
*Zambo, spansk rasebegrep
*Samba, en afrikansk-brasiliansk danse- og musikkform
*Jamsrangiin Sambuu, president for Folkerepublikken Mongolia fra 1954 til hans død i 1972
*Samburu, et kenyansk folk og språk
Fylkesvei 7 (Sør-Trøndelag)

**Fylkesvei 7 (Fv7) i [[Sør-Trøndelag]]** gikk i Osen kommune mellom fylkesgrensene ved Gråhammeren og Vontfjellet. Veien var 4,1&nbsp;km lang.

Da Trøndelag fylke ble opprettet 1. januar 2018 ble veien del av fylkesvei 6306.

## Kommuner og knutepunkter

*Endepunkt fylkesgrensen ved Gråhammeren →  (Nord-Trøndelag) til  Fjell i Flatanger
*Endepunkt fylkesgrensen ved Vontfjellet →  (Nord-Trøndelag) til  Bøle i Flatanger

## Eksterne lenker
* Vegvesenets vegkart 
* Vegliste Sør-Trøndelag
Boy

**Boy** er engelsk for en ung hankjønn, på norsk gutt. Boy har flere betydninger:

* i litteraturen:
**''Gutt'' (originaltittel *Boy*), en bok av Roald Dahl
* i musikken:
**Boy, et musikkalbum av U2

*som nedsettende tiltaleord:
**Boy, trolig fra slang for hustjener, *houseboy*, er blitt brukt nedsettende for tjener i engelskspråklige land (se bilde)
**I USA, Sør-Afrika og andre engelskspråklige land er «boy» en nedsettende betegnelse på afroamerikanere, også voksne personer
Chinatown (Washington D.C.)

**Chinatown** er et historisk nabolag i den amerikanske hovedstaden Washington D.C.. Opprinnelig var området overveiende bebodd av tysktalende innvandrere, men da det gamle Chinatown i Washingtons sentrum måtte vike for bygging av regjeringsbygninger flyttet mange av kineserne til det sted som i dag er Chinatown. 

Senere har mange av kinesisk-amerikanerne flyttet ut i forstedene, men det er fremdeles mange kinesiske og andre asiatiske restauranter i området. 

Landemerket *Friendship Archway* er ikke eldre enn fra 1986. Det har 272 malte drager i ming- og Qing-stil. Det ble bygd for å feire vennskapet mellom Washington og dens kinesiske søsterby Beijing. 

## Eksterne lenker
* DC Cultural Tourism
* Lost in Transformation: Can a Tiny American Chinatown Survive Its Success? Steven Knipp, Pacific News Service. 2005.
* What is left of Chinatown? (Photo Tour)
Naumik

**Naumik** er et navn som opprinnelig stammer fra en av de mindre profetene i Bibelen, profeten Nahum (Se Nahums bok). Naumik er en polsk form av navnet, og de fleste bærerne av navnet stammer fra Øst-Polen eller områdene rundt.  

## Historikk
Etter annen verdenskrig ble millioner av polakker tvangsflyttet vekk fra det som en gang var Øst-Polen (se Operasjon Vistula), til de vestlige deler som var tatt fra Tyskland og gitt til Polen. Vi ser derfor navn av ukrainsk, belarusisk eller litauisk opprinnelse dukke opp i stort antall i vest Polen, langt vekk fra opprinnelsen – kun begrunnet etterkrigsforflyttelser.

## Kjente personer

* Sangeren Alexandra Naumik Sandøy (1949–2013) slo igjennom som popartist i Norge på 1970-tallet under kunstnernavnet «Alex»

## Referanser
Holloway (London)

**Holloway** er et indre byområde i distriktet Islington i London, på begge sider av hovedvegen Holloway Road, som er en del av A1 mellom London og Edinburgh. Holloway kan deles i tre områder, fra sør til nord: Archway (Upper Holloway); Nag’s Head; og Lower Holloway. Det ligger 5,3 km fra Charing Cross. I sentrum av Holloway er handelsstrøket Nag's Head som ligger mellom boligstrøkene Upper Holloway og Lower Holloway. Området er preget av et meget flerkulturell befolkning og her er også fotballklubben Arsenal FC. I henhold til folketellingen i 2011 har Holloway en befolkning på 14 983 innbyggere.

## Historie

Området har navn etter Holloway Road, en gammel veg som allerede i romertida var en hovedveg mellom Londinium og Skottland. Vegen ble seinere brukt til å drive krøtterflokker langs på veg til markedet i Smithfield, slik at den etter hvert danna en dyp hulveg.

Fram til 1800-tallet var Holloway et jordbruksområde, men ble utbygd i siste halvdel av århundret med Londons ekspansjon og anlegg av nye forstadsbaner, hovedsakelig med enkle rekkehus av tegl. Lengre nord, ved Highgate Hill og Crouch Hill, kom det opp boliger av en vesentlig høyere standard for middelklassen. De nye forstadbanene gjorde det mulig å bo lengre ut enn tidligere og pendle til London.

Fengselet Holloway Prison ble åpnet i 1852 på stedet som tidligere hadde blitt benyttet som gravplass for døde av kolera. Fengselet ble begrenset til et rent kvinnefengsel i 1903. 

Holloway tilhører stadig de fattigere områdene av Islington, men de siste åras utvikling peker i retning av stigende boligpriser og tilflytting av velstående familier, særlig i det bevaringsverdige området Mercers Road / Tavistock Terrace. Holloway er ellers kjent for kvinnefengselet Holloway Prison i Parkhurst Road, bygd i 1852. I 2006 flyttet Arsenal FC sitt stadionanlegg fra Highbury til Ashburton Grove i Holloway. Det nye Emirates Stadium har sitteplass for 60&nbsp;000 og er Londons tredje største.

## Referanser
Nedre Helleren kraftverk

**Nedre Helleren kraftverk** var et  vannkraftverk ved fjordbotn av Jøssingfjord i Sokndal kommune i Rogaland.

Kraftverket utnyttet et fall på 122 meter i Lonaelven, Lonavatn og Tellenesvatn brukes som magasiner.

Kraftverket startet produksjonen rundt 1907 og dagens maskiner er fra 1935. Produksjon var på 6 GWh.

Kraftverket eies av Jøssingfjord Manufactoring CO AS

Dette kraftverket er nedlagt og erstattet av Jøssingfjord kraftverk.

## Referanser


## Kilder
* NVE vannkraftdatabase
Måtehold

**Måtehold** (gresk: σωφροσύνη, *Sofrosyne,*) en av gresk filosofis fire kardinaldyder. Disse ble opptatt i kristen etikk som også regner måtehold som en dyd. Måtehold er også en av buddhismens fem dyder. Måteholdsbevegelsen som folkebevegelse har handlet om begrensning av alkoholinntak.

Måtehold betegner vanligvis en evne eller vilje til å kontrollere sine drifter og lyster. Ingen dyd kan overleve en ukritisk forfølgelse av ønsker og drifter. Avhold, jomfruelighet og beskjedenhet er undergrupper av dyden, siden de styrer inntak av mat og drikke, sex og forfengelighet. Måtehold inkluderer også selvbeherskelse i form av ikkevold og tilgivelse, selvbeherskelse fra arroganse i form av ydmykhet og beskjedenhet, selvbeherskelse fra overmål som å skryte av sin rikdom i form av forsiktighet, og selvbeherskelse fra raseri eller begjær i form av ro og selvkontroll.

Måtehold har blitt beskrevet som en dyd av filosofer, religiøse tenkere, og senere også av psykologer, særlig innenfor positiv psykologi. Måtehold var en av kardinaldydene i vestlige tanke innenfor gresk filosofi og kristendommen, foruten også i østlige tradisjoner som buddhisme og hinduisme. Måtehold er en av de seks dyder i positiv psykologi (som fokuserer på menneskets helse, sunnhet og utvikling), inkludert sammen med visdom, mot, menneskelighet, rettferdighet, og transcendens. Måtehold er generelt betegnet som kontroll av overmål, og uttrykt gjennom vesenstrekk som kyskhet, beskjedenhet, ydmykhet, forsiktighet, selvregulering, tilgivelse og nåde; hver av disse involverer beherskelse av overmål av en del impulser og instinkter, slike som seksuelt begjær, forfengelighet, eller raseri.

Filosofen Henrik Syse har i boken *Måtehold i grådighetens tid* (2009) argumentert for at et samfunn som tar til seg – og øver seg opp i – måtehold og moderasjon, vil det kunne møte framtiden med langt større trygghet enn et samfunn som gir seg hen til ureflektert nytelse.

## Referanser
Timon og Pumbaa

:*For TV-serien med samme navn, se [[Timon og Pumbaa (TV-serie)]]
*'Timon** og **Pumbaa*' er fiktive [[animasjonsfilm|animasjonsfigurer]] best kjent fra [[The Walt Disney Company|Disney]]-langfilmen *Løvenes konge* fra [[1994]]. Timon er en [[surikat]] og Pumbaa er et [[vortesvin]]. Navnet Timon kommer fra [[gresk]] og betyr «respekt», mens navnet Pumbaa kommer fra [[swahili]] og betyr «bekymringsfri». De lever etter en frase de kaller «Hakuna Matata» og det betyr «ingen bekymringer». Andre opptredener fra Timon og Pumbaa inkluderer *Løvenes konge 2 &ndash; Simbas stolthet*, *Løvenes konge 3 &ndash; Hakuna Matata*, [[data- og videospill|videospillet]] *Kingdom Hearts II* og i [[1995]] fikk de sin eget TV-serie, kalt *Timon og Pumbaa.
ALWEG

**ALWEG** var et tysk industriselskap som i dag er kjent for å ha utviklet den type énskinnebaner som nå gjerne betegnes Alweg-typen. Disse er karakterisert ved at toget sitter overskrevs på bjelken, det vil si at det sitter stabilt, sikret mot avsporing, ved at hver vogns chassis er todelt og strekker seg noe nedover på begge sidene av bjelken.

## Historie
Alweg ble stiftet av den svenske industrimagnaten Dr. Axel Lennart Wenner-Gren i januar 1953 som **Alweg-Forschung, GmbH** (Alweg Forskning AS), hjemmehørende i Fühlingen, Tyskland, nær Köln. 
Navnet Alweg er dannet av stifterens navn (**A**xel **L**ennart **WE**nner-**G**ren).

De mest kjente av Alwegs baner er:
* Disneyland Monorail System, åpnet i 1959
* Seattle Center Monorail, åpnet for verdensutstillingen i 1962

Begge er fremdeles i drift.  Alweg prøvde i 1963 å bygge en selvfinansiert bane for Los Angeles, men bystyret i byen bestemte seg for at byen skulle være uten bane.

Hitachi bygde lokalbane i Tokyo, basert på Alweg-lisens.  Den åpnet i 1964 og er verdens mest trafikkerte énskinnebane.

Alweg måtte innstille virksomheten grunnet økonomiske problemer, men teknologien ble overtatt og videreført av Krupp i Tyskland og Bombardier Transportation i Canada.

## Eksterne lenker
*
Ravneporten

***Ravneporten*** (originaltittel: *Raven's Gate*) er en bok skrevet av den britiske forfatteren Anthony Horowitz, og er den første boka i serien om De fem utvalgte.

Den norske utgaven, utgitt på forlaget Damm i 2006, er oversatt fra engelsk av Ole Jan Borgund.

I 2006 ble boken kåret til «Lancashire Children's Book of the Year».

## Handlingsreferat
  
*Mørket venter på den andre siden*

*”Dere er innblandet i noe mye større og mer utrolig enn dere noensinne kunne forestille dere. Enten dere liker det eller ikke, har dere begynt på en reise uten å vite det, og dere har ingen vei tilbake.”*

Som oppdratt i et fosterhjem, var Matthew Freeman aldri en vanlig gutt. Som liten døde foreldrene hans i en bilulykke og Matthew ble sendt for å leve med morens halvsøster Gwenda Davis og samboeren Brian Conran, begge var likegyldige og passet aldri foreldrerollen. Etter at ”Kelvin”, en antatt venn, lokker han til å stjele DVD-er fra et lokalt lager, blir en forferdelig forbrytelse begått og Matt blir dradd inn til lovens lange arm. Han får valget mellom å komme i ungdomsfengsel eller være med i PUFF – prosjektet. 
Han blir sendt til Yorkshire som en del av rehabiliteringsprosjektet PUFF, bare for å finne seg selv i midten av det skumleste som kunne skjedd. Og Matt finner fort ut at alle i landsbyen Lesser Malling har demoniske planer for ham og hele verden! Etter flere forsøk på å flykte, på grunn av dødsfallet til to av hans allierte, har han ikke noe annet valg enn å bli og utforske Lesser Malling... Han avslører en stor hemmelighet – en innflytelsesrik, verdensomspennende gruppe personer tilkoblet myndighetene, flere globale hemmelige tjenester, forretninger og organisasjonen kalt Nexus strever med å beskytte verden. De onde vesenene kalt De Gamle, som ble forvist for lenge siden av bare fire gutter og en jente (De fem utvalgte), er ikke langt i fra å bli sluppet løs fra deres fengsel. Ondskapsfulle hekser og trollmenn i Lesser Malling vil at de skal komme tilbake til den menneskelige verdenen, og Matt finner ut at han er en av de fem barna spådd til å stoppe De Gamle. Ved hjelp fra den mystiske organisasjonen kjent som Nexus, den uvillige journalisten Richard Cole og likedan Matts kraftige, men uforutsigbare krefter, må han finne en måte å stoppe Ravneporten fra å bli åpnet enda en gang, og dermed hindre De Gamle fra å bli sluppet løs i en intetanende verden.

## Hovedperson
**Matthew Freeman, 14 år gammel foreldreløs i Ipswich, London.**

Han har vært sammen med den gale gjengen av venner siden han bosatte seg i Ipswich. Nå, lever han med hans tante og hennes kjæreste. Foreldrene hans døde i en bilulykke da han var veldig ung. Matt bestemmer seg for å være med på PUFF – prosjektet etter at han blir tatt for å begå en forbrytelse. Han flytter sammen med Ms. Deverill, og finner fort ut at det er noe uhyggelig med denne landsbyen. Matt må lære hvem han virkelig er, og kontrollere kreftene han har blitt gitt for å redde verden.

## Referanser
Siné

**Maurice Sinet**, kjent under signaturen **Siné**, (født 31. desember 1928 i Paris, død 5. mai 2016 samme sted) var en fransk tegneserieskaper og vitsetegner. Han er særlig kjent for sin anarkistiske, svarte humor og sine kattetegninger i enkel strek.

Siné arbeidet først som typograf, men inspirert av Saul Steinberg begynte han etter hvert å tegne vitsetegninger. Han startet i 1962 satiremagasinet *Siné Massacre* som et opprør mot Charles de Gaulles Frankrike. I mai 1968 utgav han *L'Enragé* («Galningen») sammen med forleggeren og forfatteren Jean-Jacques Pauvert.

## Referanser


## Eksterne lenker
* Kort omtale i serieleksikonet Lambiek.net (på engelsk)
* Bok med illustrasjoner (på fransk)
Jean-Jacques Sempé

**Jean-Jacques Sempé**, kjent under signaturen **Sempé**, (født 17. august 1932 i Bordeaux, død 11. august 2022) var en fransk vitsetegner. Han er kjent for sine uttrykksfulle, underfundige og stundom lyriske vitsetegninger, ofte av små hverdagsmennesker, utført i en karakteristisk luftig pennestrek eller lett akvarell. 

Sempé utga flere tegnede album og bidro i en rekke internasjonale magasiner, blant annet *[[The New Yorker]]* i USA. Sitt første album kalte han *Rien n'est Simple* («Ingenting er enkelt»). Sammen med Asterix-forfatteren René Goscinny lagde han fra 1956 til 1964 flere humoristiske barnebøker i serien *Le petit Nicolas* («Vesle Nils»).

## Referanser


## Eksterne lenker
* 
* 
*
Big beat

**Big beat** er et begrep som den britiske musikkpressen tok i bruk i midten av 1990-årene for å beskrive arbeidene til The Chemical Brothers, Fatboy Slim og The Prodigy. Typisk big beat har forvrengte, komprimerte breakbeats i moderate tempo (vanligvis mellom 110 og 136 BPM), acid-aktige synthlinjer og tunge jazz-loops. Låtene er ofte brutt opp av punk-aktige vokalspor og drevet av intense, forvrengte basslinjer med konvensjonelle strukturer fra pop og techno. Big beat er også karakterisert av en sterk psykedelisk innflytelse fra band som The Beatles, Led Zeppelin og acid house-bevegelsen. Fatboy Slim er et typisk eksempel på big beat med tungt komprimert, tordnende basslyd.

## Historie
På et tidspunkt da elektronisk dance-musikk stort sett besto av mest mulig kunstige, robotaktige og repetetive grunnrytmer blandet med samplede trommeloops, gjorde Chemical Brothers det uvanlige å kombinere elementer fra dance og rock. Begrepet spredte om seg, og ble etter hvert brukt om flere forskjellige prosjekter, som Bentley Rhythm Ace, Death In Vegas og The Crystal Method.

## Noen big beat-artister
*AlgoRythmik
*Bentley Rhythm Ace
*The Chemical Brothers
*The Crystal Method
*Death in Vegas
*Fatboy Slim
*Lo Fidelity Allstars
*Moby
*The Prodigy
*Propellerheads

## Se også
*Acid house
*Breakbeat
*Electronica
*Hiphop